Avviż Legali Importanti

|

52007PC0397

Proposta għal deċiżjoni tal-Kunsill li tawtorizza t-tqegħid fis-suq ta’prodotti li jkun fihom, ikunu jikkonsistu minn, jew li jkunu prodotti minn qamħirrum modifikat ġenetikament 59122 (DAS-59122-7) skond ir-Regolament (KE) Nru 1829/2003 tal-Parlament Ewropew u tal-Kunsill (It-testi bil-Franċiż, bl-Olandiż u bl-Ingliż biss huma awtentiċi)  /* KUMM/2007/0397 finali */

	[pic] | KUMMISSJONI TAL-KOMUNITAJIET EWROPEJ |Brussel 9.7.2007KUMM(2007) 397 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta’prodotti li jkun fihom, ikunu jikkonsistu minn, jew li jkunu prodotti minn qamħirrum modifikat ġenetikament 59122 (DAS-59122-7) skond ir-Regolament (KE) Nru 1829/2003 tal-Parlament Ewropew u tal-Kunsill(It-testi bil-Franċiż, bl-Olandiż u bl-Ingliż biss huma awtentiċi)(preżentata mill-Kummissjoni)MEMORANDUM TA’ SPJEGAZZJONIIl-proposta mehmuża għal Deċiżjoni tal-Kunsill tikkonċerna l-ikel u l-għalf li jkun fihom, ikunu jikkonsisti minn, jew li jkunu prodotti minn qamħirrum modifikat ġenetikament 59122, li dwaru tressqet talba għat-tqegħid tiegħu fis-suq minn Pioneer Overseas Corporation lill-awtoritajiet kompetenti ta’ l-Olanda fl-24 ta’ Jannar 2005, skond ir-Regolament (KE) Nru 1829/2003 dwar ikel u għalf modifikati ġenetikament.Il-proposta mehmuża tikkonċerna wkoll it-tqegħid fis-suq ta’ prodotti oħrajn li fihom jew jkkonsistu mill-qamħirrum 59122 għall-istess użi bħal kwalunkwe qamħirrum ieħor bl-eċċezzjoni tal-kultivazzjoni.Fit-2 ta’ April 2007, l-Awtorità Ewropea dwar is-Sigurtà fl-Ikel (‘EFSA’) tat opinjonijiet favorevoli skond l-Artikoli 6 u 18 tar-Regolament (KE) Nru 1829/2003 u kkonkludiet li ma kienx probabbli li t-tqegħid fis-suq tal-prodotti li fihom, jikkonsistu minn, jew prodotti mill-qamħirrum 59122 kif deskritti fl-applikazzjoni se jkollhom effetti ħżiena fuq is-saħħa umana jew ta’ l-annimali jew l-ambjent[1].F’dan l-isfond, nhar il-25 ta’ Ġunju 2007, tressaq għall-vot fil-Kumitat Permanenti dwar il-Katina Alimentari u s-Saħħa ta’ l-Annimali abbozz ta’ Deċiżjoni tal-Kummissjoni li tawtorizza t-tqegħid fis-suq tal-Komunità ta’ ikel li jkun fih, ikun jikkonsisti minn, jew ikun prodott minn qamħirrum 59122 modifikat ġenetikament. Il-Kumitat ma ta l-ebda opinjoni: ħmistax-il Stat Membru (197 vot) ivvutaw favur, seba’ Stati Membri (52 vot) ivvutaw kontra u erba’ Stati Membri (69 vot) astjenew u Stat membru wieħed (27 vot) ma ġiex rappreżentat.Konsegwentement, skond l-Artikolu 35, il-paragrafu 2 tar-Regolament (KE) Nru 1829/2003 u bi qbil ma’ l-Artikolu 5 tas-Deċiżjoni tal-Kunsill 1999/468/KE modifikat bid-Deċiżjoni tal-Kunsill 2006/512/KE, il-Kummissjoni jeħtiġilha li tissottometti lill-Kunsill proposta relatata mal-miżuri li għandhom jittieħdu, u l-Kunsill ikollu tliet xhur sabiex jaġixxi permezz ta’ maġġoranza kwalifikata, u jinforma lill-Parlament.Proposta għalDEĊIŻJONI TAL-KUNSILLli tawtorizza t-tqegħid fis-suq ta’prodotti li jkun fihom, ikunu jikkonsistu minn, jew li jkunu prodotti minn qamħirrum modifikat ġenetikament 59122 (DAS-59122-7) skond ir-Regolament (KE) Nru 1829/2003 tal-Parlament Ewropew u tal-Kunsill(It-testi bil-Franċiż, bl-Olandiż u bl-Ingliż biss huma awtentiċi) (Test b’rilevanza għaż-ŻEE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament (KE) Nru 1829/2003 tal-Parlament Ewropew u tal-Kunsill tat-22 ta’Settembru 2003 dwar ikel u għalf modifikat ġenetikament[2], u b’mod partikolari l-Artikoli 7(3) u 19(3) tiegħu,Billi:(1) Fl-24 ta’ Jannar 2005 il-Pioneer Overseas Corporation, f’isem il-Pioneer Overseas Corporation u Dow AgroSciences Europe, ippreżentat applikazzjoni lill-awtoritajiet kompetenti ta’ l-Olanda, skond l-Artikoli 5 u 17 tar-Regolament (KE) Nru 1829/2003, għat-tqegħid fis-suq ta’ikel, ingredjenti ta’l-ikel, u għalf li fihom, jew li jikkonsistu minn, jew prodotti mill-qamħirrun 59122 (‘l-applikazzjoni’) .(2) L-applikazzjoni tkopri wkoll it-tqegħid fis-suq ta’ prodotti oħra li fihom jew li jikkonsistu minn qamħirrun 59122 għall-istess użi bħall-qamħirrun ieħor bl-eċċezzjoni tal-kultivazzjoni. Għalhekk, skond id-dispożizzjoni ta’ l-Artikoli 5(5) u 17(5) tar-Regolament (KE) Nru 1829/2003, din tinkludi d- data u t-tagħrif meħtieġa mill-Annessi III u IV tad-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament li tirrevoka d-Direttiva tal-Kunsill 90/220/KE[3] u tagħrif u konklużjonijiet dwar il-valutazzjoni tar-riskju mwettqa skond il-prinċipji stipulati fl-Anness II tad-Direttiva 2001/18/KE.(3) Fit-2 ta’ April 2007, l-Awtorità Ewropea dwar is-Sigurtà fl-Ikel (‘EFSA’) tat opinjoni favorevoli skond l-Artikoli 6 u 18 tar-Regolament (KE) Nru 1829/2003 u kkonkludiet li ma kienx probabbli li t-tqegħid fis-suq tal-prodotti li fihom, jikkonsistu minn, jew prodotti mill-qamħirrum 59122 kif deskritti fl-applikazzjoni (‘il-prodotti’) se jkollhom effetti ħżiena fuq is-saħħa umana jew ta’ l-annimali jew l-ambjent[4]. Fl-opinjoni tagħha, l-EFSA ikkunsidrat il-mistoqsijiet u t-tħassib speċifiċi kollha li tqajjmu mill-Istati Membri fil-kuntest tal-konsultazzjoni ta’ l-awtoritajiet nazzjonali kompetenti, kif inhu previst mill-Artikoli 6(4) u 18(4) ta’ dak ir-Regolament.(4) Fl-opinjoni tagħha, l-EFSA ikkonkludiet ukoll li l-pjan ta’ superviżjoni ambjentali, li jikkonsisti fi pjan ta’ sorveljanza ġenerali, imressqa mill-applikanti huma f’konformità ma’ l-użu maħsub għall-prodotti.(5) Wara li tqiesu dawk il-kunsiderazzjonijiet, l-awtorizzazzjoni għandha tingħata għall-prodotti.(6) Għandu jiġi assenjat identifikatur uniku għal kull GMO kif stipulat fir-Regolament tal-Kummissjoni (KE) Nru 65/2004 ta’ l-14 ta’ Jannar 2004 li jistabbilixxi sistema għall-iżvilupp u l-assenjazzjoni ta’ identifikaturi uniċi għall-organiżmi modifikati ġenetikament[5].(7) Fuq il-bażi ta’ l-opinjoni mogħtija mill-EFSA, l-ebda rekwiżiti tat-tikkettjar speċifiċi għajr dawk stipulati fl-Artikolu 13(1) u 25(2) tar-Regolament (KE) Nru 1829/2003 ma jidhru meħtieġa għall-ikel, l-ingredjenti ta’ l-ikel u l-għalf li fihom, li jikkonsistu minn, jew prodotti minn qamħirrun 59122. Madankollu, sabiex jiġi żgurat l-użu tal-prodotti fi ħdan il-limitu ta’ din l-awtorizzazzjoni prevista minn din id-Deċiżjoni, it-tikkettjar ta’ l-għalf li fihom jew li jikkonsistu minn GMO u prodotti oħra li mhumiex ikel jew għalf li jkun fihom jew li jikkonsistu minn GMO li ntalbet l-awtorizzazzjoni tagħhom, għandhom juru b’mod ċar li l-prodotti kkonċernati m’għandhomx jintużaw għall-kultivazzjoni.(8) L-istess, l-opinjoni ta’ l-EFSA ma kinitx se tiġġustifika l-impożizzjoni ta’ kundizzjonijiet jew restrizzjonijiet speċifiċi għat-tqegħid fis-suq u/jew kundizzjonijiet jew restrizzjonijiet speċifiċi għall-użu u l-ġarr, inklużi r-rekwiżiti ta’ superviżjoni ta’ wara t-tqegħid fis-suq, u l-ebda kundizzjonijiet speċifiċi għall-protezzjoni (jew ħarsien) ta’ ekosistemi/ambjent u/jew żoni ġeografiċi partikolari, kif stipulat fil-punt (e) ta’ l-Artikoli 6(5) u 18(5) tar-Regolament (KE) Nru 1829/2003.(9) L-informazzjoni rilevanti kollha dwar l-awtorizzazzjoni tal-prodotti għandha tiddaħħal fir-reġistru Komunitarju ta’ l-ikel u l-għalf modifikat ġenetikament, kif stipulat fir-Regolament (KE) Nru 1829/2003.(10) L-Artikolu 4(6) tar-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 dwar it-traċċabilità u l-ittikkettjar ta’ organiżmi modifikati ġenetikament u t-traċċabilità ta’ prodotti ta’ l-ikel u għalf manifatturati minn organiżmi modifikati ġenetikament u li jemenda d-Direttiva 2001/18/KE[6] jistipula l-ħtiġijiet ta’ l-ittikkettjar għall-prodotti li jikkonsistu minn jew li fihom il-GMOs.(11) Din id-Deċiżjoni għandha tiġi mgħarrfa permezz tal-Clearing House dwar il-Bijosigurtà għall-Partijiet fil-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika, skond l-Artikolu 9(1) u l-Artikolu 15(2)(c), tar-Regolament (KE) Nru 1946/2003 tal-Parlament Ewropew u tal-Kunsill tal-15 ta’ Lulju 2003 dwar il-movimenti transkonfinanti ta’ organiżmi modifikati ġenetikament[7].(12) Il-Kumitat Permanenti dwar il-Katina ta’ l-Ikel u s-Saħħa ta’ l-Annimali ma tax opinjoni fil-limitu taż-żmien stabbilit mill-President tiegħu.ADOTTA DIN ID-DEĊIŻJONI:Artikolu 1Organiżmu ġenetikament modifikat u identifikatur unikuIl-qamħirrum modifikat ġenetikament ( Zea mays L.) 59122, kif inhu speċifikat fil-punt (b) ta’ l-Anness ma’ din id-Deċiżjoni, hu assenjat l-identifikatur uniku DAS-59122-7, kif stipulat fir-Regolament (KE) Nru 65/2004.Artikolu 2AwtorizzazzjoniDawn il-prodotti li ġejjin huma awtorizzati għall-finijiet ta’ l-Artikoli 4(2) u 16(2) tar-Regolament 1829/2003, skond il-kondizzjonijiet stabbiliti f’din id-Deċiżjoni:(a) ikel u ingredjenti ta’ l-ikel li fihom, li jikkonsistu minn, jew prodotti minn qamħirrun DAS-59122-7.(b) ikel li fih, jew li jikkonsisti minn, jew prodott minn qamħirrun DAS-59122-7;(c) prodotti għajr ikel u għalf li fihom jew li jikkonsistu minn qamħirrun DAS-59122-7 għall-istess użi bħal kwalunkwe qamħirrun ieħor ħlief għall-kultivazzjoni.Artikolu 3Ittikkettjar1. Minħabba r-rekwiżiti tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-‘isem ta’ l-organiżmi’ se jkun ‘qamħirrun’.2. Il-kelmiet ‘mhux għall-kultivazzjoni’ għandhom jidhru fuq it-tikketta ta’ u fid-dokumenti li jakkumpanjaw il-prodotti li fihom jew li jikkonsistu mill-qamħirrun DAS-59122-7 li jissemma fl-Artikolu 2(b) u (c).Artikolu 4Il-monitoraġġ ta’ l-effetti ambjentali1. Id-detenturi ta’ l-awtorizzazzjoni għandhom jiżguraw li l-pjan ta’ superviżjoni għall-effetti ambjentali, kif speċifikat fil-punt (h) fl-Anness, jiddaħħal fis-seħħ u jiġi implimentat.2. Id-detenturi ta’ l-awtorizzazzjoni għandhom jippreżentaw rapporti annwali lill-Kummissjoni dwar l-implimentazzjoni u r-riżultati ta’ l-attivitajiet ta’ superviżjoni.Artikolu 5Reġistru KomunitarjuL-informazzjoni stabbilita fl-Anness ta’ din id-Deċiżjoni għandha tiddaħħal fir-reġistru Komunitarju ta’ l-ikel u l-għalf modifikati ġenetikament, kif stipulat fl-Artikolu 28 tar-Regolament (KE) Nru 1829/2003.Artikolu 6 Id-detenturi ta’ l-awtorizzazzjoni1. Id-detenturi ta’ l-awtorizzazzjoni huma:(a) Pioneer Overseas Corporation, tal-Belġju, li jirrappreżentaw lill-Pioneer Hi-Bred International, ta’ l-Istati Uniti;kif ukoll(b) Id-Dow AgroSciences Europe, tar-Renju Unit, li jirrappreżentaw lill-Mycogen Seeds, ta’ l-Istati Uniti,2. Iż-żewġ detenturi ta’ l-awtorizzazzjoni għandhom ikunu responsabbli biex iwettqu l-impenji imposti fuq id-detenturi ta’ l-awtorizzazzjoni minn din id-Deċiżjoni u r-Regolament (KE) Nru 1829/2003.Artikolu 7ValiditàDin id-Deċiżjoni għandha tapplika għal perjodu ta’ 10 snin mid-data ta’ l-avviż tagħha.Artikolu 8DestinatarjiDin id-Deċiżjoni hija indirizzata lil:(a) Pioneer Overseas Corporation, Avenue des Arts 44, B-1040 Brussell, il-Belġjukif ukoll(b) Dow AgroSciences Europe Ltd., European Development Centre, 3 Milton Park, Abingdon , Oxon OX14 4RN, ir-Renju UnitMagħmula fi Brussell,Għall-KunsillIl-PresidentANNESS(a) L-Applikanti u d-detenturi ta’ l-Awtorizzazzjoni:Isem : Pioneer Overseas CorporationIndirizz: Avenue des Arts 44, B-1040 Brussell, il-BelġjuF’isem Pioneer Hi-Bred International, Inc., 7250 NW 62nd Avenue, P. O. Box 552, Johnston, IA 50131-0552, United States;kif ukollIsem : Dow AgroSciences Europe Ltd.Indirizz: Ċentru ta’ Żvilupp Ewropew, 3 Milton Park, Abingdon, Oxon OX14 4RN, ir-Renju UnitF’isem il-Mycogen Seeds c/o Dow AgroSciences LLC, 9330 Zionsville Road, Indianapolis, IN 46268-1054, l-Istati Uniti.(b) Għażla u speċifikazzjoni tal-prodotti:(1) Ikel u ingredjenti ta’ l-ikel li fihom, li jikkonsistu minn, jew prodotti minn qamħirrun DAS-59122-7.(2) Ikel li fih, jew li jikkonsisti minn, jew prodotti minn qamħirrun DAS-59122-7;(3) Prodotti għajr ikel u għalf li fihom jew li jikkonsistu minn qamħirrun DAS-59122-7 għall-istess użi bħal kwalunkwe qamħirrun ieħor ħlief għall-kultivazzjoni.Il-qamħirrun immodifikat ġenetikament DAS-59122-7, kif inhu deskritt fl-applikazzjoni jesprimi l-proteini Cry34Ab1 u Cry35Ab1 li jagħtu protezzjoni(jew ħarsien) kontra ċerti pesti koleopterani bħalma huma l-larvae tad-dud tat-taħsir tal-qmuħ ( Diabrotica spp) kif ukoll il-proteina PAT, użata bħala markatur selezzjonabbli, li jagħti t-tolleranza kontra l-erbiċida glufosinate-ammonium.(c) Ittikkettjar:(1) Minħabba r-rekwiżiti tat-tqegħid tat-tikketti stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-’isem ta’ l-organiżmi’ se jkun ‘qamħirrun’.(2) Il-kelmiet ‘mhux għall-kultivazzjoni’ għandhom jidhru fuq it-tikketta ta’ u fid-dokumenti li jakkumpanjaw il-prodotti li fihom jew li jikkonsistu mil-qamħirrun DAS-59122-7 li jissemma fl-Artikolu 2(b) u (c).(d) Metodu għall-identifikazzjoni:-  Metodu speċifiku għall-avveniment, "real time" u kwantitattiv, imsejjes fuq PCR għall-qamħirrum modifkat ġenetikament DAS-59122-7.-  Ivvalidat mil-laboratorju ta’ referenza Komunitarju stabbilit skond ir-Regolament (KE) Nru 1829/2003, ippubblikat fuq http://gmo-crl.jrc.it/statusofdoss.htm-  Materjal ta’ Referenza: ERM®-BF424 aċċessibli permezz taċ-Ċentru ta’ Riċerka Konġunt (JRC) tal-Kummissjoni Ewropea, l-Istitut tal-Kejl u l-Materjali ta’ Referenza (IRMM) fuq http://www.irmm.jrc.be/html/reference_materials_catalogue/index.htm(e) Identifikatur uniku:DAS-59122-7(f) L-informazzjoni meħtieġa skond l-Anness II tal-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika:Clearing House tal-Bijosigurtà, Rekord ID: ara [ għandu jitlesta meta notifikat ](g) Il-kundizzjonijiet jew restrizzjonijiet rigward it-tqegħid fis-suq, l-użu jew il-ġarr tal-prodotti:Mhux meħtieġa.(h) Il-pjan ta’ superviżjoni:Il-pjan ta’ superviżjoni għall-effetti ambjentali li jikkonforma ma’ l-Anness VII għad-Direttiva 2001/18/KE[Link: pjan ippubblikat fuq l-internet ](i) Rekwiżiti ta’ superviżjoni wara t-tqegħid fis-suq għall-użu ta’ l-ikel għall-konsum mill-bniedem:Mhux meħtieġa.Nota: il-ħolqiet għad-dokumenti rilevanti jista’ jkollhom bżonn jiġu emendati minn żmien għall-ieħor. Dawk il-modifiki se jkunu disponibbli għall-pubbliku permezz ta’ l-aġġornament tar-reġistru Komunitarju ta’ l-ikel u l-għalf modifikati ġenetikament. [1] http://www.efsa.europa.eu/en/science/gmo/gm_ff_applications/more_info/809.html[2] ĠU L 268, 18.10.2003, p 1. Regolament kif emendat bir-Regolament tal-Kummissjoni (KE) Nru 1981/2006 (ĠU L 368, 23.12.2006, p. 99).[3] ĠU L 106, 17.4.2001, p. 1. Id-Direttiva kif emendata l-aħħar bir-Regolament (KE) Nru 1830/2003 (ĠU L 268, 18.10.2003, p. 24).[4] http://www.efsa.europa.eu/en/science/gmo/gm_ff_applications/more_info/809.html[5] ĠU L 10, 16.1.2004, p. 5.[6] ĠU L 268, 18.10.2003, p. 24[7] ĠU L 287, 5.11.2003, p. 1.


               IL-KUMMISSJONI EWROPEA
            Brussell, 21.3.2017
            COM(2017) 133 final
            2017/0059(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji fir-rigward tal-emenda tal-Appendiċi II ta’ dik il-Konvenzjoni

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u objettivi tal-proposta

                  Il-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
                     1
                   (minn hawn ’il quddiem “il-Konvenzjoni”) tistabbilixxi dispożizzjonijiet dwar l-oriġini ta’ prodotti kkummerċjati skont il-Ftehimiet rilevanti konklużi bejn il-Partijiet Kontraenti.

                  L-Artikolu 1 tal-Appendiċi II tal-Konvenzjoni jistipula li l-Partijiet Kontraenti jistgħu japplikaw fil-kummerċ bilaterali ta’ bejniethom dispożizzjonijiet speċjali li jidderogaw mid-dispożizzjonijiet ġenerali stabbiliti fl-Appendiċi I. Dawn id-dispożizzjonijiet speċjali huma stabbiliti fl-Annessi tal-Appendiċi II.

                  Il-Kumitat Konġunt tal-Ftehim dwar il-Kummerċ Ħieles tal-Ewropa Ċentrali (CEFTA), li jinvolvi r-Repubblika tal-Moldova u l-parteċipanti fil-Proċess ta’ Stabilizzazzjoni u ta’ Assoċjazzjoni tal-Unjoni Ewropea (minn hawn ’il quddiem “l-Istati Parti tas-CEFTA”), permezz tad-Deċiżjoni 3/2015 tiegħu tas-26 ta’ Novembru 2015
                     2
                  , introduċa l-possibbiltà ta’ rifużjoni tad-dazju u ta’ akkumulazzjoni sħiħa fil-kummerċ bejn l-Istati Parti tas-CEFTA. L-Istati Parti tas-CEFTA huma kollha Partijiet Kontraenti tal-Konvenzjoni.

                  Id-Deċiżjoni 3/2015 tal-Kumitat Konġunt tas-CEFTA fiha dispożizzjonijiet li jidderogaw mid-dispożizzjonijiet tal-Appendiċi I tal-Konvenzjoni u għalhekk teħtieġ emenda tal-Appendiċi II tal-Konvenzjoni. L-ewwel nett, hija tidderoga mill-Artikolu 14 tal-Appendiċi I, li jistabbilixxi l-prinċipju ta’ projbizzjoni tar-rifużjoni tad-dazju. It-tieni, hija tidderoga mill-Artikolu 3 tal-Appendiċi I dwar l-akkumulazzjoni minħabba li l-akkumulazzjoni sħiħa mhijiex koperta minn din id-dispożizzjoni.

                  Id-dispożizzjonijiet l-oħra tad-Deċiżjoni 3/2015 jiżguraw l-implimentazzjoni bla xkiel ta’ dawn id-dispożizzjonijiet ta’ deroga.

                  Hija tiżgura wkoll li dawn id-dispożizzjonijiet ta’ deroga ma għandhom l-ebda effett fuq il-kummerċ ma’ Partijiet Kontraenti oħra tal-Konvenzjoni. L-Artikolu 1 tad-Deċiżjoni 3/2015 jistipula li l-prodotti li jkunu kisbu l-oriġini fi Stat Parti tas-CEFTA permezz tal-applikazzjoni ta’ dawn id-derogi, għandhom jiġu esklużi mill-kumulazzjoni skont id-dispożizzjonijiet ġenerali tal-Konvenzjoni.

                  L-Artikolu 4(3) tal-Konvenzjoni jistipula li l-emendi tal-Konvenzjoni u tal-Appendiċi għandhom jiġu adottati permezz ta’ deċiżjoni tal-Kumitat Konġunt tal-Konvenzjoni. Skont l-Artikolu 3(2), il-Kumitat Konġunt għandu jaġixxi b’unanimità.

               •Konsistenza mad-dispożizzjonijiet politiċi eżistenti fil-qasam tal-politika

                  Għandu jiġi nnutat li derogi simili huma diġà applikabbli fil-kummerċ bejn ċerti Partijiet Kontraenti.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-bażi ġuridika tad-Deċiżjoni tal-Kunsill hija l-Artikolu 207 flimkien mal-Artikolu 218(9) tat-Trattat dwar il-Funzjonament tal-Unjoni Ewropea.

               L-Artikolu 218(9) tat-Trattat dwar il-Funzjonament tal-Unjoni Ewropea (TFUE) jistipula li meta deċiżjoni li jkollha effett legali tkun teħtieġ li tittieħed f’korp imwaqqaf minn ftehim internazzjonali, fuq proposta mill-Kummissjoni jew mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, il-Kunsill għandu jadotta deċiżjoni li tistabbilixxi l-pożizzjoni li għandha tiġi adottata f’isem l-Unjoni Ewropea.

               Id-Deċiżjoni li għandha tittieħed mill-Kumitat Konġunt tal-Konvenzjoni taqa’ taħt din id-dispożizzjoni.

               •Sussidjarjetà (għall-kompetenza mhux esklużiva)

                  Il-proposta hi fil-kompetenza esklużiva tal-Unjoni.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

               Il-Partijiet Kontraenti tal-Konvenzjoni u l-Istati Membri ġew infurmati b’din it-talba waqt il-laqgħa tal-Kumitat Konġunt tal-Konvenzjoni tat-28 ta’ Settembru 2016.

               •Ġbir u użu tal-kompetenzi

                  Ma hemmx bżonn ta’ rikors għal għarfien espert estern.

               •Valutazzjoni tal-impatt

                  Id-derogi li l-UE għandha tieħu pożizzjoni dwarhom fi ħdan il-Kumitat Konġunt tal-Konvenzjoni jikkonċernaw biss il-kummerċ preferenzjali bejn l-Istati Parti tas-CEFTA. Għaldaqstant, ma hemmx bżonn ta’ valutazzjoni tal-impatt.

               4.IMPLIKAZZJONIJIET GĦALL-BAĠIT

                  Mhux applikabbli.

               2017/0059 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji fir-rigward tal-emenda tal-Appendiċi II ta’ dik il-Konvenzjoni

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207 flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)Il-Konvenzjoni Reġjonali dwar ir-regoli preferenzjali ta’ oriġini pan-Ewro-Mediterranji
                  3
                (il-“Konvenzjoni”), li tistabbilixxi regoli dwar l-oriġini ta’ prodotti kkummerċjati fil-kuntest ta’ ftehimiet ta’ kummerċ ħieles bejn il-pajjiżi taż-żona pan-Ewro-Mediterranja, kif ukoll ma’ pajjiżi li huma parti mill-Proċess ta’ Stabbilizzazzjoni u ta’ Assoċjazzjoni tal-Unjoni, daħlet fis-seħħ fl-1 ta’ Jannar 2012.

               (2)L-Artikolu 1 tal-Appendiċi II tal-Konvenzjoni jistipula li l-Partijiet Kontraenti jistgħu japplikaw fil-kummerċ bilaterali ta’ bejniethom dispożizzjonijiet speċjali li jidderogaw mid-dispożizzjonijiet ġenerali stabbiliti fl-Appendiċi I ta’ dik il-Konvenzjoni. Dawk id-dispożizzjonijiet speċjali huma stabbiliti fl-Annessi tal-Appendiċi II.

               (3)Il-Kumitat Konġunt stabbilit skont il-Ftehim ta’ Kummerċ Ħieles tal-Ewropa Ċentrali (CEFTA) li huma Stati Parti tiegħu r-Repubblika tal-Moldova u l-parteċipanti fil-Proċess ta’ Stabbilizzazzjoni u ta’ Assoċjazzjoni tal-Unjoni (minn hawn ’il quddiem “l-Istati Parti tas-CEFTA”), adotta d-Deċiżjoni 3/2015 fis-26 ta’ Novembru 2015, li tistabbilixxi dispożizzjonijiet speċjali li jidderogaw mid-dispożizzjonijiet stabbiliti fl-Appendiċi I tal-Konvenzjoni.

               (4)Id-Deċiżjoni 3/2015 għandha l-għan li tiffaċilita l-kummerċ fost l-Istati Parti tas-CEFTA billi ttaffi l-kundizzjonijiet għall-akkumulazzjoni stabbiliti fl-Artikolu 3 tal-Appendiċi I tal-Konvenzjoni dwar l-akkumulazzjoni ta’ oriġini u billi tneħħi l-projbizzjoni tat-teħid lura tad-dazji doganali, jew eżenzjoni minnhom, stipulata fl-Artikolu 14 tal-Appendiċi I tal-Konvenzjoni. Dawn id-dispożizzjonijiet ta’ deroga japplikaw biss għall-finijiet biex tiġi determinata l-oriġini ta’ prodotti fil-kummerċ bejn l-Istati Parti tas-CEFTA.

               (5)Dawk id-dispożizzjonijiet speċjali li jidderogaw mid-dispożizzjonijiet stabbiliti fl-Appendici I għandhom jiġu stabbiliti f’anness ġdid dwar il-kummerċ, kopert mill-Ftehim ta’ Kummerċ Ħieles tal-Ewropa Ċentrali li jinvolvi r-Repubblika tal-Moldova u l-parteċipanti tal-Proċess ta’ Stabbilizzazzjoni u ta’ Assoċjazzjoni tal-Unjoni, li għandu jiġi mdaħħal fl-Appendiċi II. L-Appendiċi II tal-Konvenzjoni għandu jiġi emendat skont dan.

               (6)Għaldaqstant il-pożizzjoni tal-Unjoni fi ħdan il-Kumitat Konġunt tal-Konvenzjoni għandha tkun ibbażata fuq l-abbozz tad-Deċiżjoni mehmuż,

               ADOTTA DIN ID-DEĊIŻJONI:

               Artikolu 1

               Il-pożizzjoni li se tiġi adottata mill-Unjoni Ewropea fi ħdan il-Kumitat Konġunt tal-Konvenzjoni Reġjonali dwar ir-regoli preferenzjali tal-oriġini Pan-Ewro-Mediterranji, rigward l-emenda tal-Appendiċi II tal-Konvenzjoni, għandha tkun ibbażata fuq l-abbozz tad-Deċiżjoni tal-Kumitat Konġunt mehmuż ma’ din id-Deċiżjoni.

               Ir-rappreżentanti tal-Unjoni fil-Kumitat Konġunt jistgħu jaqblu dwar bidliet żgħar fl-abbozz tad-Deċiżjoni mingħajr ebda deċiżjoni oħra tal-Kunsill.

               Artikolu 2

               Wara l-adozzjoni tagħha, id-Deċiżjoni tal-Kumitat Konġunt għandha tiġi ppubblikata f’Il-Ġurnal Uffiċjali tal-Unjoni Ewropea.

               Artikolu 3

               Din id-Deċiżjoni għandha tidħol fis-seħħ fid-data tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 54, 26.2.2013, p. 4.

                     (2)

                     http://cefta.int/wp-content/uploads/2016/05/Decision-No_3_2015_Amending-Decison-No-3-2013-1.pdf

                     (3)
                  ĠU L 54, 26.2.2013, p. 4.

    ---documentbreak---

               IL-KUMMISSJONI EWROPEA
            Brussell, 21.3.2017
            COM(2017) 133 final
            ANNESS
            tal-
            Proposta għal Deċiżjoni tal-Kunsill
            dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji fir-rigward tal-emenda tal-Appendiċi II ta' dik il-Konvenzjoni

               DOKUMENT MEHMUŻ

               DEĊIŻJONI TAL-KUMITAT KONĠUNT TAL-KONVENZJONI REĠJONALI dwar ir-regoli preferenzjali tal-oriġini pan-Ewro-Mediterranji

               Nru

               ta’

               li temenda d-dispożizzjonijiet tal-Appendiċi II tal-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji bl-introduzzjoni ta’ possibbiltà ta’ rifużjoni tad-dazju u ta’ akkumulazzjoni sħiħa fil-kummerċ kopert mill-Ftehim dwar il-Kummerċ Ħieles tal-Ewropa Ċentrali (CEFTA) li jinvolvi r-Repubblika tal-Moldova u l-parteċipanti fil-Proċess ta’ Stabbilizzazzjoni u ta’ Assoċjazzjoni tal-Unjoni Ewropea

               Il-Kumitat Konġunt,

               Wara li kkunsidra l-Konvenzjoni Reġjonali dwar ir-regoli preferenzjali tal-oriġini pan-Ewro-Mediterranji
                  1
               , minn hawn ’il quddiem “il-Konvenzjoni”,

               Billi:

               (1)L-Artikolu 1(2) tal-Konvenzjoni jistipula li l-Appendiċi II jistabbilixxi dispożizzjonijiet speċjali li huma applikabbli bejn ċerti Partijiet Kontraenti u li jidderogaw mid-dispożizzjonijiet stabbiliti fl-Appendiċi I.

               (2)L-Artikolu 1 tal-Appendiċi II tal-Konvenzjoni jistipula li fil-kummerċ bilaterali ta’ bejniethom, il-Partijiet Kontraenti jistgħu japplikaw dispożizzjonijiet speċjali li jidderogaw mid-dispożizzjonijiet stabbiliti fl-Appendiċi I u li dawn id-dispożizzjonijiet ikunu stipulati fl-annessi tal-Appendiċi II.

               (3)Ir-Repubblika tas-Serbja li qed tippresiedi s-sottokumitat tas-CEFTA dwar id-Dwana u r-regoli tal-oriġini fil-qafas tal-Ftehim dwar il-Kummerċ Ħieles tal-Ewropa Ċentrali (CEFTA) li jinvolvi r-Repubblika tal-Moldova u l-parteċipanti fil-Proċess ta’ Stabilizzazzjoni u ta’ Assoċjazzjoni tal-Unjoni Ewropea (minn hawn ’il quddiem imsejħa “l-Istati Parti tas-CEFTA”) għarrfet lis-segretarjat tal-Kumitat Konġunt tal-Konvenzjoni dwar id-Deċiżjoni 3/2015 tas-26 ta’ Novembru 2016 tal-Kumitat Konġunt tal-Ftehim dwar il-Kummerċ Ħieles tal-Ewropa Ċentrali l-introduzzjoni tal-possibilità ta’ rifużjoni tad-dazju u ta’ akkumulazzjoni sħiħa fil-kummerċ bejn ir-Repubblika ta’ Moldova u l-parteċipanti fil-Proċess ta’ Stabilizzazzjoni u ta’ Assoċjazzjoni tal-Unjoni Ewropea fil-qafas tas-CEFTA.

               (4)L-Artikolu 4(3)(a) tal-Konvenzjoni jistipula li l-Kumitat Konġunt b’unanimità għandu jadotta l-emendi tal-Konvenzjoni, inklużi emendi tal-Appendiċi,

               ADOTTA DIN ID-DEĊIŻJONI:

               Artikolu 1

               L-Appendiċi II tal-Konvenzjoni, li fih derogi għad-dispożizzjonijiet tal-Appendiċi I tal-Konvenzjoni, huwa emendat u kkumplimentat bl-Annessi XIII, G u H fl-Appendiċi II tal-Konvenzjoni, li jinsabu fl-Annessi ta’ din id-Deċiżjoni.

               Artikolu 2

               L-Annessi XIII, G u H fl-Appendiċi II tal-Konvenzjoni, li jinsabu fl-Annessi ta’ din id-Deċiżjoni, jispeċifikaw il-kundizzjonijiet għall-applikazzjoni tal-projbizzjoni tar-rifużjoni tad-dazju u akkumulazzjoni sħiħa fil-kummerċ bejn l-Istati Parti tas-CEFTA.

               Artikolu 3

               L-Anness għandu jifforma parti integrali minn din id-Deċiżjoni.

               Artikolu 4

               Din id-Deċiżjoni għandha tidħol fis-seħħ fid-data tal-adozzjoni tagħha mill-Kumitat Konġunt.

               Id-data tal-applikazzjoni għandha tkun …

               Magħmul fi Brussell,

                  Għall-Kumitat Konġunt

                  Il-President

               Anness I

               Anness XIII tal-Appendiċi II

               Il-kummerċ kopert mill-Ftehim dwar il-Kummerċ Ħieles tal-Ewropa Ċentrali (CEFTA) li jinvolvi r-Repubblika tal-Moldova u l-parteċipanti fil-Proċess ta’ Stabbilizzazzjoni u ta’ Assoċjazzjoni tal-Unjoni Ewropea

               Artikolu 1

               Esklużjonijiet minn akkumulazzjoni ta’ oriġini

               Il-prodotti li jkunu kisbu l-oriġini tagħhom permezz tal-applikazzjoni tad-dispożizzjonijiet maħsubin f’dan l-Anness għandhom jiġu esklużi mill-akkumulazzjoni kif imsemmi fl-Artikolu 3 tal-Appendiċi I.

               Artikolu 2

               Akkumulazzjoni tal-oriġini

               Bl-għan li jiġi implimentat l-Artikolu 2(1)(b) tal-Appendiċi I, ħidma jew ipproċessar imwettqin fir-Repubblika tal-Moldova jew mill-parteċipanti fil-Proċess ta’ Stabilizzazzjoni u ta’ Assoċjazzjoni tal-Unjoni Ewropea, minn hawn ’il quddiem imsejħa bħala “l-Istati Parti tas-CEFTA”, għandhom jitqiesu li twettqu fi kwalunkwe Stat Parti tas- CEFTA meta l-prodotti miksubin tkun saritilhom ħidma jew ipproċessar sussegwenti fil-Parti kkonċernata. Fil-każ fejn, skont din id-dispożizzjoni, il-prodotti oriġinarji li jinkisbu f’żewġ Partijiet ikkonċernati jew aktar, għandhom jitqiesu li joriġinaw fi Stat Parti tas-CEFTA kkonċernat fil-każ biss li x-xogħol jew l-ipproċessar ikun imur lil hinn mill-operazzjonijiet imsemmijin fl-Artikolu 6 tal-Appendiċi I.

               Artikolu 3

               Provi tal-Oriġini

               1. Mingħajr preġudizzju għall-Artikolu 16(4) u (5) tal-Appendiċi I, l-awtoritajiet doganali ta’ Stat Parti tas-CEFTA għandhom joħorġu ċertifikat tal-moviment EUR.1 jekk il-prodotti kkonċernati jkunu jistgħu jitqiesu bħala prodotti li joriġinaw fi Stat Parti tas-CEFTA, b’applikazzjoni tal-akkumulazzjoni msemmija fl-Artikolu 2 ta’ dan l-Anness, u jkunu jissodisfaw ir-rekwiżiti l-oħrajn tal-Appendiċi I.

               2. Mingħajr preġudizzju għall-Artikolu 21 (2) u (3) tal-Appendiċi I, dikjarazzjoni ta’ oriġini tista’ ssir jekk il-prodotti kkonċernati jkunu jistgħu jitqiesu bħala prodotti li joriġinaw fi Stat Parti tas-CEFTA, b’applikazzjoni tal-akkumulazzjoni msemmija fl-Artikolu 2 ta’ dan l-Anness, u jkunu jissodisfaw ir-rekwiżiti l-oħrajn tal-Appendiċi I.

               Artikolu 4

               Dikjarazzjonijiet tal-fornitur

               1. Meta jinħareġ ċertifikat ta’ moviment EUR.1, jew issir dikjarazzjoni ta’ oriġini fi Stat Parti tas-CEFTA għal prodotti oriġinarji, li fil-manifattura tagħhom ikunu ntużaw oġġetti li jkunu ġejjin minn Stati Parti tas-CEFTA oħra li tkun saritilhom ħidma jew ipproċessar f’dawn l-Istati Parti mingħajr ma jkunu kisbu status oriġinarju preferenzjali, tiġi meqjusa d-dikjarazzjoni tal-fornitur mogħtija fir-rigward ta’ dawn il-prodotti skont dan l-Artikolu.

               2. Id-dikjarazzjoni tal-fornitur imsemmija fil-paragrafu 1 ta’ dan l-Artikolu għandha sservi bħala evidenza tal-ħidma jew l-ipproċessar li jkunu saru fl-Istati Parti tas-CEFTA fuq l-oġġetti kkonċernati bil-għan li jiġi determinat jekk il-prodotti li fil-manifattura tagħhom ikunu ntużaw dawn l-oġġetti jkunux jistgħu jitqiesu bħala prodotti li joriġinaw fl-Istati Parti tas-CEFTA u jekk jissodisfawx ir-rekwiżiti l-oħra tal-Appendiċi I.

               3. Ħlief fil-każijiet previsti fil-paragrafu 4 ta’ dan l-Artikolu, id-dikjarazzjoni separata tal-fornitur għandha titfassal mill-fornitur għal kull konsenja ta’ oġġetti fil-forma preskritta fl-Anness G ta’ dan l-appendiċi, fuq karta mehmuża mal-fattura, man-nota tal-konsenja jew ma’ kwalunkwe dokument kummerċjali ieħor li jiddeskrivi l-oġġetti kkonċernati f’biżżejjed dettall sabiex ikunu jistgħu jiġu identifikati.

               4. Fil-każijiet fejn fornitur jipprovdi regolarment lill-klijent partikolari b’oġġetti li l-ħidma jew ipproċessar li jkun saritilhom fl-Istati Parti tas-CEFTA huma mistennija li jibqgħu kostanti għal perjodi konsiderevoli ta’ żmien, dan jista’ jipprovdi dikjarazzjoni waħda tal-fornitur sabiex tkopri konsenji sussegwenti ta’ dawk l-oġġetti (minn issa ’l quddiem imsejħa bħala “dikjarazzjoni tal-fornitur għal terminu twil”).

               Dikjarazzjoni tal-fornitur għal terminu twil normalment tista’ tkun valida għal perjodu ta’ mhux aktar minn sena mid-data tat-tfassil tad-dikjarazzjoni. L-awtorità doganali tal-Istat Parti tas-CEFTA fejn titfassal id-dikjarazzjoni tistabbilixxi l-kundizzjonijiet li taħthom jistgħu jintużaw perjodi itwal.

               Id-dikjarazzjoni tal-fornitur għal terminu twil għandha titfassal mill-fornitur fil-forma preskritta fl-Anness H ta’ dan l-Appendiċi u għandha tiddeskrivi l-oġġetti kkonċernati f’biżżejjed dettall sabiex ikunu jistgħu jiġu identifikati. Din tiġi pprovduta lill-klijent ikkonċernat qabel ma jiġi fornit bl-ewwel konsenja ta’ oġġetti koperti b’din id-dikjarazzjoni jew flimkien mal-ewwel konsenja tiegħu.

               Il-fornitur għandu jinforma lill-klijent tiegħu immedjatament jekk id-dikjarazzjoni tal-fornitur għal terminu twil ma tkunx aktar applikabbli għall-oġġetti fornuti.

               5. Id-dikjarazzjoni tal-fornitur imsemmija fil-paragrafi 3 u 4 ta’ dan l-Artikolu għandha tiġi ttajpjata jew stampata bl-Ingliż, skont id-dispożizzjonijiet tal-liġi nazzjonali tal-Istat Parti tas-CEFTA kkonċernat fejn titfassal id-dikjarazzjoni, u għandu jkollha fuqha l-firma oriġinali magħmula bil-miktub mill-fornitur. Id-dikjarazzjoni tista’ ssir ukoll bil-miktub; f'dan il-każ, għandha tinkiteb bil-linka f’karattri stampati.

               6. Il-fornitur li jfassal id-dikjarazzjoni għandu jkun lest li fuq talba tal-awtoritajiet doganali tal-pajjiż fejn issir id-dikjarazzjoni, fi kwalunkwe waqt, jippreżenta d-dokumenti kollha xierqa li jagħtu prova li t-tagħrif mogħti f’dik id-dikjarazzjoni jkun korrett.

               Artikolu 5

               Dokumenti ta’ sostenn

               Id-dikjarazzjonijiet tal-fornitur li jipprovaw il-ħidma jew l-ipproċessar li jkunu twettqu fl-Istati Parti tas-CEFTA fuq il-materjali użati, għandhom jitqiesu bħala dokument imsemmi fl-Artikoli 16(3) u 21(5) tal-Appendiċi I u fl-Artikolu 4(6) ta’ dan l-Anness użat biex jipprova li l-prodotti koperti minn ċertifikat tal-moviment EUR.1 jew minn dikjarazzjoni ta’ oriġini jkunu jistgħu jitqiesu bħala prodotti li joriġinaw fi Stat Parti tas-CEFTA u li jissodisfaw ir-rekwiżiti l-oħrajn tal-Appendiċi I.

               Artikolu 6

               Żamma tad-dikjarazzjonijiet tal-fornitur

               Il-fornitur li jfassal dikjarazzjoni tal-fornitur għandu jżomm, għal mill-anqas tliet snin, kopji tad-dikjarazzjoni u tal-fatturi kollha, tan-noti tal-konsenja jew ta’ kwalunkwe dokumenti kummerċjali oħrajn li magħhom tkun annessa dik id-dikjarazzjoni, kif ukoll id-dokumenti msemmijin fl-Artikolu 4(6) ta’ dan l-Anness.

               Il-fornitur li jfassal dikjarazzjoni tal-fornitur għal terminu twil għandu jżomm, għal mill-anqas tliet snin, kopji tad-dikjarazzjoni u tal-fatturi kollha, tan-noti tal-konsenja jew kwalunkwe dokumenti kummerċjali oħrajn li jkollhom x’jaqsmu mal-oġġetti koperti b’dik id-dikjarazzjoni mibgħuta lill-klijent ikkonċernat, kif ukoll id-dokumenti msemmijin fl-Artikolu 4(6) ta’ dan l-Anness. Il-perjodu għandu jibda mid-data tal-iskadenza tal-validità tad-dikjarazzjoni tal-fornitur għal terminu twil.

               Artikolu 7

               Kooperazzjoni amministrattiva

               Mingħajr preġudizzju għall-Artikoli 31 u 32 tal-Appendiċi I, sabiex tkun żgurata l-applikazzjoni xierqa ta’ dan l-Anness, l-Istati Parti tas-CEFTA għandhom jgħinu lil xulxin, permezz tal-amministrazzjonijiet doganali kompetenti, biex jivverifikaw l-awtentiċità taċ-ċertifikati tal-moviment EUR.1, tad-dikjarazzjonijiet ta’ oriġini jew tad-dikjarazzjonijiet tal-fornitur u tal-korrettezza tat-tagħrif mogħti f’dawn id-dokumenti.

               Artikolu 8

               Verifika tad-dikjarazzjonijiet tal-fornitur

               1. Il-verifiki sussegwenti tad-dikjarazzjonijiet tal-fornitur jew tad-dikjarazzjonijiet tal-fornitur għal terminu twil jistgħu jitwettqu fuq bażi każwali jew kull meta l-awtoritajiet doganali tal-Istat Parti fejn ikunu tqiesu tali dikjarazzjonijiet sabiex jinħareġ ċertifikat tal-moviment EUR.1 jew sabiex titfassal dikjarazzjoni ta’ oriġini, ikollhom dubji raġonevoli fir-rigward tal-awtentiċità tad-dokument jew tal-korrettezza tat-tagħrif mogħti f’dan id-dokument.

               2. Għall-għanijiet tal-implementazzjoni tad-dispożizzjonijiet tal-paragrafu 1 ta’ dan l-Artikolu, l-awtoritajiet doganali tal-Istat Parti msemmija fil-paragrafu 1 ta’ dan l-Artikolu għandhom jirritornaw id-dikjarazzjoni tal-fornitur jew id-dikjarazzjoni tal-fornitur għal terminu twil ta’ żmien u l-fatturi, in-noti tal-konsenja jew dokumenti kummerċjali oħrajn li jikkonċernaw oġġetti koperti mit-tali dikjarazzjoni, lill-awtoritajiet doganali tal-Istat Parti fejn tkun tfasslet id-dikjarazzjoni, filwaqt li meta jkun xieraq, jagħtu r-raġunijiet ta’ sustanza jew ta’ forma tat-talba għall-verifika.

               Bħala sostenn tat-talba għal verifika sussegwenti, għandhom jibagħtu kwalunkwe dokumenti u tagħrif miksuba li jissuġġerixxu li t-tagħrif mogħti fid-dikjarazzjoni tal-fornitur jew fid-dikjarazzjoni tal-fornitur għal terminu twil huwa skorrett.

               3. Il-verifika għandha titwettaq mill-awtoritajiet doganali tal-Istat Parti fejn tkun tfasslet id-dikjarazzjoni tal-fornitur jew id-dikjarazzjoni tal-fornitur għal terminu twil. Għal dan il-għan, huma għandu jkollhom id-dritt li jsejħu għal kwalunkwe evidenza u jwettqu kwalunkwe spezzjoni tal-kontijiet tal-fornitur jew kwalunkwe kontroll ieħor meqjus xieraq.

               4. L-awtorità doganali li titlob il-verifika għandha tkun informata bir-riżultati ta’ din il-verifika malajr kemm jista’ jkun. Dawn ir-riżultati għandhom jindikaw b’mod ċar jekk it-tagħrif mogħti fid-dikjarazzjoni tal-fornitur jew fid-dikjarazzjoni tal-fornitur għal terminu twil huwiex korrett u jippermettulha tiddetermina jekk u sa liema punt tista’ titqies tali dikjarazzjoni sabiex jinħareġ ċertifikat tal-moviment EUR.1 jew sabiex titfassal dikjarazzjoni ta’ oriġini.

               Artikolu 9

               Penali

               Il-penali għandhom jiġu imposti fuq kwalunkwe persuna li tfassal, jew tikkawża t-tfassil, ta’ dokument li jkun fih tagħrif skorrett bil-għan li jinkiseb trattament preferenzjali għall-prodotti.

               Artikolu 10

               Projbizzjoni ta’ rifużjoni jew eżenzjoni ta’ dazji doganali

               Il-projbizzjoni fil-paragrafu 1 tal-Artikolu 14 tal-Appendiċi I ma għandhiex tapplika fil-kummerċ bilaterali bejn l-Istati Parti tas-CEFTA.

               ANNESS II

               Anness G tal-Appendiċi II

               Id-dikjarazzjoni tal-fornitur għal oġġetti li tkun saritilhom ħidma jew ipproċessar fl-Istati Parti tas-CEFTA mingħajr ma jkunu kisbu status ta’ oriġini preferenzjali

               Id-dikjarazzjoni tal-fornitur, li t-test tagħha qed jingħata hawn taħt, trid issir skont in-noti f’qiegħ il-paġna. Madankollu, in-noti f’qiegħ il-paġna ma għandhomx jiġu riprodotti.

               DIKJARAZZJONI TAL-FORNITUR

               għal oġġetti li tkun saritilhom ħidma jew ipproċessar fl-Istati Parti tas-CEFTA mingħajr ma jkunu kisbu status ta’ oriġini preferenzjali

               Jiena, is-sottoskritt, fornitur tal-oġġetti koperti bid-dokument mehmuż, niddikjara li:

               1. Dawn il-materjali li ġejjin li ma joriġinawx fl-Istati Parti tas-CEFTA ġew użati fl-Istati Parti tas-CEFTA sabiex jiġu prodotti dawn l-oġġeti:

                        Deskrizzjoni tal-

                        oġġetti forniti (
                           2
                        )

                        Deskrizzjoni tal-

                        materjali mhux oriġinarji

                        użati

                        Intestatura tal-

                        materjali mhux oriġinarji

                        użati(
                           3
                        )

                        Valur tal-

                        materjali mhux oriġinarji

                        użati (
                           4
                        )

                        Valur totali

               2. Il-materjali l-oħra kollha użati fl-Istati Parti tas-CEFTA sabiex jiġu prodotti dawn l-oġġetti joriġinaw fl-Istati Parti tas-CEFTA.

               3. L-oġġetti li ġejjin saritilhom ħidma jew ipproċessar barra minn Stat Parti tas-CEFTA skont l-Artikolu 11 tal-Appendiċi I tal-Konvenzjoni reġjonali dwar ir-regoli tal-oriġini preferenzjali pan-Euro-Mediterranji u kisbu hemmhekk il-valur miżjud totali li ġej:

                        Deskrizzjoni tal-oġġetti fornuti

                        ………………………………………….

                        ………………………………………….

                        ………………………………………….

                        ………………………………………….

                        Valur miżjud totali miksub barra

                        l-Istati Parti tas-CEFTA
                           5

                        ………………………………………….

                        ………………………………………….

                        ………………………………………….

                        ………………………………………….

                        ………………………………………….

                        (Post u data )

                        ………………………………………….

                        ………………………………………….

                        ………………………………………….

                        (Indirizz u firma tal-fornitur; barra minn hekk, l-isem tal-persuna li ttiffirma d-dikjarazzjoni għandu jkun indikat b’mod ċar)

               ANNESS III

               ANNEX H tal-Appendiċi II

               Id-dikjarazzjoni tal-fornitur għal terminu twil għal oġġetti li tkun saritilhom ħidma jew ipproċessar fl-Istati Parti tas-CEFTA mingħajr ma jkunu kisbu status ta’ oriġini preferenzjali

               Id-dikjarazzjoni tal-fornitur għal terminu twil, li t-test tagħha qed jingħata hawn taħt, trid issir skont in-noti f’qiegħ il-paġna. Madankollu, in-noti f’qiegħ il-paġna ma għandhomx jiġu riprodotti.

               DIKJARAZZJONI TAl-FORNITUR GĦAL TERMINU TWIL

               għal oġġetti li tkun saritilhom ħidma jew ipproċessar fl-Istati Parti tas-CEFTA mingħajr ma jkunu kisbu status ta’ oriġini preferenzjali

               Jiena, is-sottoskritt, fornitur tal-oġġetti koperti b’dan id-dokument, li jiġu fornuti b’mod regolari lil ………………………………………
                  6
               , niddikjara li:

               1. Dawn il-materjali li ġejjin li ma joriġinawx fl-Istati Parti tas-CEFTA ġew użati fl-Istati Parti tas-CEFTA sabiex jiġu prodotti dawn l-oġġeti:

                        Deskrizzjoni tal-

                        oġġetti forniti(
                           7
                        )

                        Deskrizzjoni tal-

                        materjali mhux oriġinarji

                        użati

                        Intestatura tal-

                        materjali mhux oriġinarji

                        użati(
                           8
                        )

                        Valur tal-

                        materjali mhux oriġinarji

                        użati(
                           9
                        )

                        Valur totali

               2. Il-materjali l-oħra kollha użati fl-Istati Parti tas-CEFTA sabiex jiġu prodotti dawn l-oġġetti joriġinaw fl-Istati Parti tas-CEFTA.

               3. L-oġġetti li ġejjin saritilhom ħidma jew ipproċessar barra mill-Istati Parti tas-CEFTA skont l-Artikolu 11 tal-Appendiċi I tal-Konvenzjoni Reġjonali dwar ir-regoli tal-oriġini preferenzjali pan-Euro-Mediterranji u kisbu hemmhekk il-valur miżjud totali li ġej:

                        Deskrizzjoni tal-oġġetti fornuti

                        ll-valur miżjud totali miksub barra mill-Istati Parti tas-CEFTA
                           10

               Din id-dikjarazzjoni hija valida għall-konsenji kollha sussegwenti ta’ dawn l-oġġetti mibgħutin minn………………………………………………………………

               lil………………………………………………………………..
                  11
               ..

               Jiena nintrabat li ninforma…………………………………………….(1) immedjatament jekk din id-dikjarazzjoni ma tkunx aktar valida.

                        ……………………………………………………….

                        (Post u data)

                        ………………………………………………………..

                        ………………………………………………………..

                        ………………………………………………………..

                        (Indirizz u firma tal-fornitur; barra minn hekk, l-isem tal-persuna li ttiffirma d-dikjarazzjoni għandu jkun indikat b’mod ċar)

                     (1)
                  ĠU L 54, 26.2.2013, p. 4.

                     (2)
                  Meta l-fattura, in-nota tal-konsenja jew dokument kummerċjali ieħor li magħhom tkun mehmuża d-dikjarazzjoni jirreferu għal tipi differenti ta’ oġġetti, jew għal oġġetti li ma jinkorporawx daqstant materjali mhux oriġinarji, il-fornitur għandu jagħmel distinzjoni ċara bejniethom.
                     Eżempju:
                     Id-dokument jirriferi għal mudelli differenti ta’ mutur elettriku tal-intestatura 8501 li jkunu se jintużaw fil-manifattura ta’ magni tal-ħasil tal-ħwejjeġ tal-intestatura 8450. In-natura u l-valur tal-materjali mhux oriġinarji użati fil-manifattura ta’ dawn il-muturi jvarjaw minn mudell għal ieħor. Għalhekk, trid issir distinzjoni bejn il-mudelli fl-ewwel kolonna u l-indikazzjonijiet fil-kolonni l-oħra għandhom jiġu pprovduti separatament għal kull wieħed mill-mudelli sabiex ikun possibbli li l-manifattur tal-magni tal-ħasil tal-ħwejjeġ jagħmel valutazzjoni korretta tal-istatus oriġinarju tal-prodotti tiegħu skont il-mudell ta’ mutur elettriku li juża.

                     (3)
                  L-indikazzjonijiet mitluba f’dawn il-kolonni għandhom jingħataw biss jekk ikun hemm bżonn.Eżempji:Ir-regola għall-ilbies tal-ex Kapitolu 62 tgħid li jista’ jintuża ħajt mhux oriġinarju. Jekk manifattur ta’ tali lbies fis-Serbja juża drapp li huwa importat mill-Montenegro li jkun inkiseb hemm minn insiġ ta’ ħajt mhux oriġinarju, ikun biżżejjed għall-fornitur tal-Montenegro li fid-dikjarazzjoni tiegħu jiddeskrivi l-materjal mhux oriġinarju użat bħala ħajt, mingħajr il-ħtieġa li jindika l-intestatura u l-valur ta’ dan il-ħajt.Produttur ta’ ħadid tal-intestatura 7217 li jkun ipproduċieh minn vireg tal-ħadid mhux oriġinarji fit-tieni kolonna għandu jindika “vireg tal-ħadid”. Fejn dawn il-vireg se jintużaw fil-produzzjoni ta’ magna, li għaliha r-regola tinkludi limitazzjoni għall-materjal kollu mhux oriġinarju użat sa ċertu valur perċentwali, il-valur tal-vireg mhux oriġinarji jeħtieġ li jiġi indikat fit-tielet kolonna.

                     (4)
                  “Valur tal-materjali” ifisser il-valur doganali fil-waqt tal-importazzjoni tal-materjali mhux oriġinarji użati, jew, jekk dan ma jkunx magħruf u ma jistax ikun aċċertat, l-ewwel prezz aċċertat imħallas għall-materjali f’wieħed mill-Istati Parti tas-CEFTA; Il-valur eżatt għal kull materjal mhux oriġinarju użat irid jingħata għal kull unità tal-oġġetti speċifikati fl-ewwel kolonna.

                     (5)
                  “Il-valur miżjud totali” ifisser l-ispejjeż kollha akkumulati barra mill-Istati Parti tas-CEFTA, inkluż il-valur tal-materjali kollha miżjuda hemmhekk. Il-valur miżjud totali preċiż miksub lil hinn mill-Istati Parti tas-CEFTA jrid jingħata għal kull unità tal-oġġetti speċifikati fl-ewwel kolonna.

                     (6)
                  Isem u indirizz tal-klijent.

                     (7)
                  Meta l-fattura, in-noti tal-konsenja jew dokument kummerċjali ieħor li magħhom tkun mehmuża d-dikjarazzjoni jirreferu għal tipi differenti ta’ oġġetti, jew għal oġġetti li ma jinkorporawx daqstant materjali mhux oriġinarji, il-fornitur għandu jagħmel distinzjoni ċara bejniethom. Eżempju: Id-dokument jirriferi għal mudelli differenti ta’ mutur elettriku tal-intestatura 8501 li jkunu se jintużaw fil-manifattura ta’ magni tal-ħasil tal-ħwejjeġ tal-intestatura 8450. In-natura u l-valur tal-materjali mhux oriġinarji użati fil-manifattura ta’ dawn il-muturi jvarjaw minn mudell għal ieħor. Għalhekk, trid issir distinzjoni bejn il-mudelli fl-ewwel kolonna u l-indikazzjonijiet fil-kolonni l-oħra għandhom jiġu pprovduti separatament għal kull wieħed mill-mudelli sabiex ikun possibbli li l-manifattur tal-magni tal-ħasil tal-ħwejjeġ jagħmel valutazzjoni korretta tal-istatus oriġinarju tal-prodotti tiegħu skont il-mudell ta’ mutur elettriku li juża.

                     (8)
                  L-indikazzjonijiet mitluba f’dawn il-kolonni għandhom jingħataw biss jekk ikun hemm bżonn.Eżempji:Ir-regola għall-ilbies tal-ex Kapitolu 62 tgħid li jista’ jintuża ħajt mhux oriġinarju. Jekk manifattur ta’ tali lbies fis-Serbja juża drapp li huwa importat mill-Montenegro li jkun inkiseb hemm minn insiġ ta’ ħajt mhux oriġinarju, ikun biżżejjed għall-fornitur tal-Montenegro li fid-dikjarazzjoni tiegħu jiddeskrivi l-materjal mhux oriġinarju użat bħala ħajt, mingħajr il-ħtieġa li jindika l-intestatura u l-valur ta’ dan il-ħajt. Produttur ta’ ħadid tal-intestatura 7217 li jkun ipproduċieh minn vireg tal-ħadid mhux oriġinarji fit-tieni kolonna għandu jindika “vireg tal-ħadid”. Fejn dawn il-vireg se jintużaw fil-produzzjoni ta’ magna, li għaliha r-regola tinkludi limitazzjoni għall-materjal kollu mhux oriġinarju użat sa ċertu valur perċentwali, il-valur tal-vireg mhux oriġinarji jeħtieġ li jiġi indikat fit-tielet kolonna.

                     (9)
                  “Valur tal-materjali” ifisser il-valur doganali fil-waqt tal-importazzjoni tal-materjali mhux oriġinarji użati, jew, jekk dan ma jkunx magħruf u ma jistax ikun aċċertat, l-ewwel prezz aċċertat imħallas għall-materjali f’wieħed mill-Istati Parti tas-CEFTA;
                     Il-valur eżatt għal kull materjal mhux oriġinarju użat irid jingħata għal kull unità tal-oġġetti speċifikati fl-ewwel kolonna.

                     (10)
                  “Il-valur miżjud totali” ifisser l-ispejjeż kollha akkumulati barra mill-Istati Parti tas-CEFTA, inkluż il-valur tal-materjali kollha miżjuda hemmhekk. Il-valur miżjud totali preċiż miksub barra mill-Istati Parti tas-CEFTA jrid jingħata għal kull unità tal-oġġetti speċifikati fl-ewwel kolonna.

                     (11)
                  Daħħal id-dati. Il-perjodu ta’ validità tad-dikjarazzjoni tal-fornitur għal terminu twil ma għandux normalment jaqbeż it-12-il xahar, soġġett għall-kundizzjonijiet stipulati mill-awtoritajiet doganali tal-pajjiż fejn titfassal id-dikjarazzjoni tal-fornitur għal terminu twil.